EVS Broadcast Equipment

EVS Broadcast Equipment SA lager systemer for TV-produksjon. Videoserverne til EVS har blitt bransjestandarden for kringkastere. Deres XT3 videoserver muliggjør lagring, redigering og avspilling av lyd- og videostrømmer. Selskapet oppgir at over 5 000 operatører av alle nasjonaliteter verden over bruker deres produkter på daglig basis. Filbasert TV-produksjon Sendingene til TV-kanaler består primært av å kringkaste opptak, som inntil nylig hovedsakelig ble lagret på kassetter. Lineær redigering fra kassetter ble erstattet av digitale filbasert ikke-lineær redigering med harddiskbaserte videoservere. Det har vært en klar dreining mot denne teknologien de siste årene, selv om det vil ta omtrent 5-6 år til før utbredelsen av harddiskbaserte systemer øker markedsandelen fra dagens 30% til 70%. TV-kanaler begynte å gå over til en filbasert arbeidsflyt mot slutten av 1990-tallet. Tradisjonelle videoopptakere er sjelden brukt i direktesendinger lengre, og digitale videoservere, lik de EVS lager, har blitt normen i direktesendinger de siste årene. Historie EVS ble grunnlagt i 1994 av Pierre L’Hoest og Laurent Minguet. Tre år senere investerte firmaet 30% av sin kapital, en sum som tilsvarte omtrent 4 millioner EUR, i private midler. I 1998 ble EVS for første gang børsnotert med en verdi på 14,8 EUR per aksje. Hele firmaet ble verdsatt til 204 millioner EUR. Samme år kjøpte EVS opp VSE, et firma ledet av Michel Counson. I denne transaskjonen fikk VSE aksjer til en samlet verdi på omtrent 4,5 millioner EUR. Siden den gang har EVS hatt hovedfokus på teknologi og løsninger for sportsproduksjon til TV. EVS’ kjerneprodukter er primært bruk i OB-busser og sørger for slow-motion-repriser. EVS var den første aktøren til å lansere en harddiskbasert opptaksløsning i stedet for kassettbaserte løsninger som Panasonic og Sony var markedsledende på. Etter å ha etablert seg i OB sportsproduksjon begynte EVS i 2002 å fokusere på studioproduksjon med produkter rettet inn mot dette markedet. Denne avgjørelsen førte til en 40% økning i omsetning i 2012. I tillegg til dette grunnla EVS XDC i 2004. XDC jobbet mot det digitale kinomarkedet. Dette firmaet ble senere restrukturert til Dcinex Group, og EVS solgte sin eierandel i 2014. Laurent Minguet valgte å tre av fra sin posisjon som direktør i 2001, og tre år senere sluttet han. L’Hoest besluttet å forlate sin rolle som administrerende direktør etter et styremøte som ble avholdt 15. september 2001. I overgansperioden ble EVS styrt av styret. I 2012 ble Joop Janssen valgt som administrerende direktør. 10. oktober 2014 besluttet styret at han skulle tre av som administrerende direktør med umiddelbar virkning, og Muriel De Lathouwer skal lede firmaet midlertidig til en ny administrerende direktør er klar. 5. januar 2015 offentliggjorde EVS oppkjøpet av Scalable Video System GmbH (SVS). SVS utvikler løsninger for IT-baserte bildemiksere gjennom det Brussel-baserte selskapet Dyvi Live SA. Produkter XT3: Videoserver som lar kringkastere ta opp, kontrollere og spille av klipp samtidig som man kan ta opp flere videostrømmer. Multicam[LSM]: Kontrollprogramvaren for XT3-serveren. Kombinert med en fjernkontroll gjør den det mulig med repriser og slow-motion-repriser som er mye brukt i sportssendinger. XS: Videoserver hovedsakelig rettet mot studiomarkedet. IPDirector: Programvare brukt for å kontrollere videoserverne. Tilbyr funksjoner som metadatahåndtering, filhåndtering og spillelistehåndtering. Xedio: En rekke programmer som håndterer filer og avspilling av nyheter. Inkluderer et ikke-lineært redigeringsprogram, CleanEdit. C-Cast: Verktøy som leverer ekstra direkteinnhold på f.eks smarttelefoner og nettbrett. Epsio: Grafikkmotor for direktesendinger eller repriser. OpenCube: MXF-server som tilbyr opprettelse av MFX-filer i filbasert arbeidsflyt. Inkluderer programmene XFReader (for å se filene) og XFConverter (for å konvertere dem) Priser og utmerkelser Firmaet og produktene har mottatt flere internasjonale priser og utmerkelser: The IBC2014 Judges’ Prize Best distribution technology Award 2014 for C-Cast TV Technology Star Awards at IBC2013 for 4K-versjonen av XT3 Pick Hit Award for IBC 2013 for 4K-versjonen av XT3 Tech & Engineering Emmy Award for HD Super Motion-systemet Spanish AV Industry Award for EVS XT2+ TV Technology Star Awards at IBC2010 for MediArchive Director Technology Implementation of the Year Award for Qvest Media at Digital Studio Awards 2010 IBC 2009 Pick Hit Awards for EVS' New Graphic Overlay Solution TVBEurope Best of IBC Award for IPEdit Star 2008 TV Technology for EVS XT2web Pick Hit Award for IBC 2011 for C-Cast Avdelinger EVS’ hovedkvarter (administrasjon, produksjon og utvikling) ligger i Liège i Belgia. I tillegg til dette finnes fire kontorer hvor man driver med utvikling: Toulouse (for OpenCube MXF-produkter) Paris (for Epsio) Brussel (for MediArchive Director) Weiterstadt (for Dyvi) EVS har også salgs- og kundeservicekontorer i: London, Los Angeles, New York, Dubai, Mexico, Paris, München, Madrid, Brescia, Beijing, Hongkong, Sydney og Mumbai. Referanser Eksterne lenker Offisielt nettsted (en) EVS Broadcast Equipment – kategori av bilder, video eller lyd på Commons Euronext: EVS